Lomong va ser víctima de la Segona Guerra Civil sudanesa. Catòlic, va ser segrestat a sis anys mentre assistia a missa catòlica i considerat mort per la seva família i enterrat in absentia. Gairebé va morir en captivitat, però altres persones el van ajudar a escapar del seu poble. Juntament amb tres nois més van córrer durant tres dies fins que van creuar la frontera amb Kenya. Lomong va passar deu anys al camp de refugiats de Kakuma, al comtat de Turkana, al nord-est de Kenya, abans de ser traslladat als Estats Units a través del programa Unaccompanied Refugee Minor de la Toomey Residential and Community Services. El seu nom "Lopez" li van donar com a sobrenom al camp de refugiats i més tard el va adoptar oficialment. El que el va inspirar per ser corredor va ser veure a la televisió Michael Johnson als Jocs Olímpics d’estiu del 2000.